Page:Romance of the Rose (Ellis), volume 3.pdf/252

230

Et destorbés par nule chose,

Que ne joïsse de la Rose!

Venus n’i va plus atendant;

Le brandon plain de feu ardant

Pout empené lesse voler

Por ceus du chastel afoler;

Mais sachiés qu’ains nule ne nus,

Tant le trait sotilment Venus,

Ne l’orent pooir de choisir,

Tant i gardassent par loisir.

UANT li brandons s’en fu volés,

Es-vos ceus dedens afolés,

Li feus porprent tout le porpris;

Bien se durent tenir por pris.

N’est nus qui le feu rescossist,

Et bien rescorre le vossist.

Tuit s’escrient: Trahi! trahi!

Tuit sommes morts! ahi! ahi!

Foïr nous estuet du païs;

Chacuns giete ses clefz laïs.

Danglers, li orribles maufés,

Quant il se senti eschaufés,